Els pobles i les ciutats de Catalunya organitzen tot tipus d'activitats al voltant de la celebració de la Diada de Sant Jordi, que sovint coincideixen amb les festes i celebracions de la primavera i la cultura arreu del país.
En el web gencat dedicat a aquesta diada trobaràs tot d'informació relacionada: activitats per a tothom, institucionals i culturals, llegenda i tradició, recursos digitals, escriptors que fan anys...La Generalitat et proposa celebrar-ho, i que comparteixis les imatges de roses de Sant Jordi amb l'etiqueta a les xarxes socials, mencionant el compte.
Recordeu que per tal de veure les imatges cal que el compte sigui públic.
Una selecció de les millors fotografies es compartiran durant el dia de Sant Jordi a les històries del perfil d'Instagram de gencat.
Del 23 al 28 d'abril, a Balaguer Sant Jordi enamora.
La setmana cultural de la vila està farcida d'activitats per a tots els públics.
Gaudeix de la diada amb les activitats organitzades pel consistori: recomanacions bibliogràfiques i novetats de Barcelona Llibres, portes obertes a l'Ajuntament, donació de sang, roses solidàries, activitats als barris i als districtes, pregó de Sant Jordi 2019 i molt més.
La Biblioteca de Catalunya (BC) per celebrar Sant Jordi programa una jornada de portes obertes que enguany s'estén de les 10 h a les 19 h, oferint visites guiades de grup i lliures, així com exposicions i mostres del patrimoni literari, artístic i científic català.
Un any més, l'Antiga Fàbrica d'Estrella Damm organitza el Sant Jordi Musical, un dia ple de música en directe amb signatures de discos, "food trucks" i moltes més sorpreses.
Concerts gratuïts a diferents escenaris del recinte.
La capital de La Segarra aquest 2019 és també la capital de la cultura catalana i celebra la diada de Sant Jordi amb parades de llibre i roses.
El municipi celebra la Jordiada, una festa de cultura popular tradicional catalana que, des de 1993, se celebra anualment el diumenge més proper dins de la setmana de Sant Jordi.
Celebra la seva 45a Setmana Cultural.
Aquests dies també són una bona ocasió per visitar Girona i celebrar la diada participant de les activitats programades en les seves Festes de primavera, que se celebren al voltant d'aquesta diada.
La ciutat celebra la Diada de Sant Jordi a la rambla Just Oliveras, l'aperitiu de les Festes de la Primavera.
Estand a la plaça de la Paeria, on la ciutadania és obsequiada amb un nou volum de la col·lecció "Escata de Drac.
La ciutat celebra Sant Jordi durant tot el mes d'abril.
La capital de la Conca de Barberà celebra la Setmana Medieval de Sant Jordi del 23 d'abril al 5 de maig.
La vila celebra Sant Jordi fins diumenge 28 d'abril, amb una programació per a totes les edats durant tota la diada.
El municipi celebra les seves Jornades Culturals 2019 al voltant de Sant Jordi.
A Tarragona trobaràs activitats per a tots els públics al voltant de la celebració de Sant Jordi.
A la ciutat hi ha programades activitats diverses al llarg de la diada.
Celebra de la diada amb una revetlla el dia 22 al vespre a la Biblioteca i la fira de Sant Jordi a la Plaça de la Vila durant tot el dia 23.
Sant Jordi 2019: "El carrer que em du a casa", un recorregut musical per la poesia del Maresme al segle XX a Can Bisa.
VII Revetlla de Sant Jordi a les biblioteques públiques de Catalunya
Si Sant Jordi celebra el llibre, la seva revetlla és la festa de la lectura, els lectors i les biblioteques.
La Revetlla de Sant Jordi és una convocatòria festiva i participativa, amb activitats culturals per a tothom a l'entorn de la lectura i les biblioteques.
Xarxanet.org t'informa d'un ampli ventall de propostes, actes i iniciatives perquè celebris la diada com tu vulguis.
Els Ferrocarrils de la Generalitat de Catalunya organitzen al voltant de la diada tota una sèrie d'activitats al llarg del mes d'abril.
Arreu de Catalunya també es programen activitats adreçades a la joventut, organitzades per joves, punts d'informació juvenil, entitats, etc. Te'n deixem una mostra, però consulta al teu municipi, segur que en trobaràs més.
Abrera: Festa de Sant Jordi amb tallers i activitats a la plaça de Pau Casals.
Barcelona: a l'Oficina Jove Calàbria Llibre x Llibre, el matí de Sant Jordi de 09.30 a 14h, si portes un llibre en pots agafar un altre.
La Llagosta: viu un Sant Jordi diferent
La Selva del Camp: elaboració de punts de llibre per Sant Jordi
Llinars del Vallès: celebració de Sant Jordi amb la Masoveria.
Mont-roig del Camp i Miami Platja: Sant Jordi a la casa de cultura de Mont Roig i a l'avinguda Barcelona de Miami Platja.
Tordera: l'associació juvenil La Peixera organitza la Fira de sant Jordi, que se celebrarà darrera de la Plaça de l'església.
Salt: Salt Jove al passeig ciutat de Girona per Sant Jordi, activitats al llarg de tot el dia.
Et recordem que a la seu de la Direcció General de Joventut, al carrer Calàbria 147 de Barcelona, tens el Punt d'Intercanvi de Llibres del Centre de Documentació Juvenil, que és actiu tot l'any.
Es troba situat davant del taulell de la recepció.
Deixa tot tipus de llibres en qualsevol idioma sempre que estiguin en bon estat.
També et pots endur els llibres que t'agradin i quedar-te'ls o tornar-los al Punt d'Intercanvi.
Passa pel Punt d'Intercanvi de dilluns a divendres de 8 a 18.30 h i dona una nova vida als llibres!
A Catalunya, el dia de Sant Jordi és la festa de tothom!
Segur que trobaràs la manera de participar i gaudir-ne.